《又九月十四日登秋风阁以余霞散成绮澄江静如》
宋代·李廌

山客水不觌，烝云日如甑。
陵陆混泥沙，黯惨度朝暝。
晨霞送晴色，喜见天面莹。
江光剑归匣，云收四山静。
高阁眺空无，复见前日胜。
回思困涂潦，戃怳如昔病。
登临勿太息，秋风渐焱劲。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。